РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 38

от заседание на комисия ”Управление на собствеността”
към Пленума на Висшия съдебен съвет, проведено на 13.11.2018 г.

Днес, 13.11.2018 г., вторник, от 15,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ЗАМ.-ПРЕДСЕДАТЕЛ:  Стефан Гроздев						                       ЧЛЕНОВЕ:  Олга Керелска
                                                                                                  Боян Новански
                                                                                                  Огнян Дамянов
                                                                                                  Пламена Цветанова

	ОТСЪСТВА: Евгени Диков.

           От администрацията на ВСС присъства: инж. Дениза Павлова – директор на дирекция „Управление на собствеността на съдебната власт”.

1. ОТНОСНО: Сключване на договор между Висш съдебен съвет и „ДЕМЕТРА ПРОЕКТ“ ООД с предмет „Упражняване на авторски надзор по време на изпълнение на строително – монтажни работи за обект:  „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА за необходимо и целесъобразно сметната стойност на обект „Упражняване на авторски надзор на строеж: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, да бъде променена от 28 300 лева  с ДДС на 32 040 лева с ДДС. 

Мотиви: На отправена покана към проектанта „Деметра проект“ ООД за упражняване на авторски надзор на обекта, с писмо рег. № 2490(17)/21.09.2018 г. е представена оферта и предложената стойност е 26 700 лева без ДДС, 32 040 лв. с ДДС, като в таблица са дадени подробно и в разгънат вид доказателства за формиране на цената. При формиране на представената цена са включени всички необходими разходи за изпълнението на услугата – заплащането е на база часова ставка на правоспособен проектант, съгласно методика за определяне възнаграждението за предоставяне на проектантски услуги в устройственото планиране, транспорт, оборудване, консумативи и др.

1.2. ВЪЗЛАГА на отдел „Инвестиции и строителство“ да отрази промяната по т. 1, в рамките на утвърдения бюджет, при актуализиране на поименно разпределение на разходите по §51-00 „Основен ремонт на ДМА“. Средствата в размер на 3 740 лева за увеличение на сметната стойност са за сметка на утвърдения неразпределен резерв за проектиране и основен ремонт на сгради, съгласно решение по т. 68 от Протокол № 27/01.11.2018 г. на Пленума на ВСС.

1.3. ИЗПРАЩА решението на комисия „Бюджет и финанси“, за съгласуване.

                               ЗАМЕСТНИК-ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/       СТЕФАН ГРОЗДЕВ